Document ID: 31999R0087

Uredba Komisije (ES) št. 87/1999
z dne 14. januarja 1999
o spremembi Uredbe (EGS) št. 1722/93 o podrobnih pravilih za uporabo Uredbe Sveta (EGS) št. 1766/92 in (EGS) št. 1418/76 za proizvodna nadomestila v sektorjih žit in riža
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske Skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo Komisije (ES) št. 923/96 [2], in zlasti člena 7(3) Uredbe,
ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [3], kakor je bila nazadnje spremenjena z Uredbo (ES) št. 2072/98 [4], in zlasti člena 7 Uredbe,
ker prilogi I in II Uredbe Komisije (EGS) št. 1722/93 [5], kakor je bila nazadnje spremenjena z Uredbo (ES) št. 1011/98 [6], navajata proizvode, za katere se uporablja škrob, upravičen do proizvodnih nadomestil, in osnovne škrobe in/ali njihove derivate, ki se lahko uporabljajo; ker nekatere oznake KN in ustrezna poimenovanja v teh prilogah ne ustrezajo več Prilogi I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi in o Skupni carinski tarifi [7], kakor je bila nazadnje spremenjena z Uredbo Komisije (ES) št. 2261/98 [8];
ker bi bilo treba ustrezno spremeniti priloge k Uredbi (EGS) št. 1722/93;
ker so ukrepi, predvideni v tej uredbi, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Prilogi I in II k Uredbi (EGS) št. 1722/93 se nadomestita z besedilom v prilogi te uredbe.
Člen 2
Ta uredba začne veljati sedmi dan po objavi v Uradnem listu Evropskih Skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. januarja 1999

Labels: 17
6